Source: http://www.legex.ro/Hotararea-952-2000-23317.aspx
Timestamp: 2020-07-11 20:39:10+00:00
Document Index: 4135389

Matched Legal Cases: ['Articolul 1', 'Articolul 2', 'Articolul 3', 'Articolul 7', 'Articolul 8', 'Articolul 10', 'Articolul 11', 'Articolul 12', 'Articolul 13', 'Articolul 15', 'Articolul 16', 'articolul 16', 'articolul 16', 'Articolul 17']

Hotărârea 952/2000 | Legislatie gratuita
Articolul 1 din actul Hotărârea 952 2000 modifica Hotărârea 206 1995
HOTARARE Nr. 952 din 13 octombrie 2000
pentru modificarea si completarea Hotararii Guvernului nr. 206/1995 privind reorganizarea Institutului Superior de Informatii in Institutul National de Informatii, in subordinea Serviciului Roman de Informatii
ACT PUBLICAT IN: MONITORUL OFICIAL NR. 522 din 24 octombrie 2000
In temeiul prevederilor art. 107 alin. (2) din Constitutia Romaniei,
Hotararea Guvernului nr. 206/1995 privind reorganizarea Institutului Superior de Informatii in Institutul National de Informatii, in subordinea Serviciului Roman de Informatii, publicata in Monitorul Oficial al Romaniei, Partea I, nr. 67 din 12 aprilie 1995, se modifica si se completeaza dupa cum urmeaza:
1. Titlul hotararii va avea urmatorul cuprins:
"Hotarare privind reorganizarea Institutului National de Informatii in Academia Nationala de Informatii, in subordinea Serviciului Roman de Informatii"
(1) Institutul National de Informatii se reorganizeaza in Academia Nationala de Informatii, institutie militara de invatamant superior cu sediul in Bucuresti, aflata in subordinea Serviciului Roman de Informatii.
(2) Academia Nationala de Informatii asigura formarea, specializarea si perfectionarea cadrelor militare de informatii, active si de rezerva, pentru nevoile Serviciului Roman de Informatii si pentru alte institutii de stat cu atributii in domeniul sigurantei nationale.
(3) Pregatirea si perfectionarea in cadrul Academiei Nationale de Informatii a cadrelor apartinand altor institutii de stat cu atributii in domeniul sigurantei nationale se fac pe baza unor protocoale incheiate cu Serviciul Roman de Informatii.
(4) Cu aprobarea si in conditiile stabilite de Consiliul Suprem de Aparare a Tarii, in cadrul Academiei Nationale de Informatii pot fi pregatiti si studenti straini, pe baza unor protocoale incheiate in acest scop intre Serviciul Roman de Informatii si organele similare de informatii ale statelor de care acestia apartin."
3. Articolul 2 va avea urmatorul cuprins:
In cadrul Academiei Nationale de Informatii functioneaza:
a) Facultatea de Psihosociologie - cu specializarea psihosociologie - informatii;
b) Facultatea de Stiinte ale Comunicarii - cu specializarea comunicare sociala - informatii;
c) Sectia de studii aprofundate, invatamant postuniversitar si doctorat;
d) Departamentul pentru Siguranta Nationala si Integrare Euroatlantica;
e) Editura Academiei Nationale de Informatii;
f) Centrul de Perfectionare a Cadrelor si de Pregatire a Ofiterilor de Rezerva;
g) Centrul de Instruire si Perfectionare a Cadrelor Tehnico-Operative.
(2) Centrele de perfectionare sunt unitati militare distincte a caror activitate de invatamant este coordonata de Academia Nationala de Informatii, potrivit competentelor stabilite in acest scop prin ordin al directorului Serviciului Roman de Informatii si prin Carta Universitara."
4. Articolul 3 va avea urmatorul cuprins:
(1) In conformitate cu normele legale in vigoare si in functie de nevoile Serviciului Roman de Informatii, in conditiile legii, se pot infiinta si alte facultati, colegii universitare, specializari sau alte structuri institutionale.
(2) Profilurile de pregatire ale facultatilor si colegiilor, precum si specializarile, prevazute in alin. (1), se stabilesc prin ordin al directorului Serviciului Roman de Informatii."
Structura organizatorica, statul de organizare si tabela de inzestrare la pace si la razboi, precum si Regulamentul de organizare si functionare a Academiei Nationale de Informatii se intocmesc pe baza legilor in vigoare si in conformitate cu prevederile prezentei hotarari si se aproba de directorul Serviciului Roman de Informatii."
(1) Durata studiilor la cursurile de zi ale facultatilor din cadrul Academiei Nationale de Informatii este de 4 ani, fara posibilitatea repetarii anilor de studii.
(2) Durata cursurilor la celelalte forme de pregatire din cadrul Academiei Nationale de Informatii se stabileste, in conformitate cu prevederile legale, prin ordin al directorului Serviciului Roman de Informatii."
(1) Admiterea in facultatile Academiei Nationale de Informatii se face cu respectarea prevederilor legale referitoare la admiterea in invatamantul superior de stat, prin concurs ce include si probe de testare a aptitudinilor specifice ofiterului de informatii.
(2) Criteriile de selectionare a candidatilor si cifrele anuale de scolarizare pentru Academia Nationala de Informatii se stabilesc prin ordin al directorului Serviciului Roman de Informatii."
8. Articolul 7 va avea urmatorul cuprins:
(1) Planurile de invatamant ale facultatilor se elaboreaza de acestea, se avizeaza de Senatul Academiei Nationale de Informatii si de Ministerul Educatiei Nationale, pentru a fi in concordanta cu standardele nationale, si se aproba de directorul Serviciului Roman de Informatii.
(2) Planurile de invatamant ale centrelor de perfectionare se elaboreaza de catre acestea, se avizeaza de Senatul Academiei Nationale de Informatii si se aproba de directorul Serviciului Roman de Informatii.
(3) Programele analitice ale cursurilor ce se organizeaza in centrele de perfectionare se avizeaza de Senatul Academiei Nationale de Informatii si se aproba de membrii Biroului Executiv al Consiliului Director al Serviciului Roman de Informatii, potrivit competentelor acestora.
(4) Programele analitice ale facultatilor, departamentelor si sectiilor se aproba de Senatul Academiei Nationale de Informatii."
9. Articolul 8 va avea urmatorul cuprins:
(1) Personalul didactic al Academiei Nationale de Informatii se compune din personalul didactic militar si civil care ocupa functii didactice in conformitate cu Statutul personalului didactic, precum si din corpul instructorilor militari.
(2) Numirea, promovarea si eliberarea din functie a personalului didactic al Academiei Nationale de Informatii se fac de catre directorul Serviciului Roman de Informatii, cu respectarea conditiilor prevazute de lege pentru invatamantul superior si a reglementarilor interne specifice Serviciului Roman de Informatii."
Normele didactice sunt stabilite de Senatul Academiei Nationale de Informatii, in conformitate cu prevederile Statutului personalului didactic, adaptate la conditiile invatamantului militar."
11. Articolul 10 va avea urmatorul cuprins:
Academia Nationala de Informatii poate folosi, in functie de cerinte, si cadre didactice din alte institutii de invatamant superior, specialisti din domeniul activitatii informativ-operative, al cercetarii stiintifice sau din aparatul de stat, care indeplinesc conditiile legale, in calitate de cadre didactice asociate sau de profesori asociati invitati."
12. Articolul 11 va avea urmatorul cuprins:
Studentilor Academiei Nationale de Informatii li se acorda grade militare si solde corespunzatoare anului de studiu."
13. Articolul 12 va avea urmatorul cuprins:
(1) Absolventii Academiei Nationale de Informatii care au promovat examenul de licenta primesc diploma de licenta in profilul si specializarea urmate, precum si brevet de ofiter in conditiile stabilite prin ordin al directorului Serviciului Roman de Informatii.
(2) Absolventii Academiei Nationale de Informatii care nu au promovat examenul de licenta primesc, la cerere, un certificat de studii universitare de lunga durata si copie de pe foaia matricola.
(3) Absolventii Academiei Nationale de Informatii vor primi grade militare in raport cu rezultatele obtinute, in conditiile stabilite prin ordin al directorului Serviciului Roman de Informatii."
14. Articolul 13 va avea urmatorul cuprins:
Absolventilor cursurilor postuniversitare ale Academiei Nationale de Informatii li se acorda, potrivit legii, diplome sau certificate de absolvire, in functie de caracterul si nivelul acestora."
15. Articolul 15 va avea urmatorul cuprins:
(1) Repartizarea absolventilor facultatilor din cadrul Academiei Nationale de Informatii se face in functie de nevoile Serviciului Roman de Informatii.
(2) Absolventii apartinand altor institutii de stat cu atributii in domeniul sigurantei nationale, cu care Serviciul Roman de Informatii a incheiat protocoale pentru pregatirea si perfectionarea cadrelor in Academia Nationala de Informatii, vor fi repartizati acestor institutii."
16. Articolul 16 va avea urmatorul cuprins:
Candidatii admisi la facultati si la Sectia de studii aprofundate, invatamant postuniversitar si doctorat ale Academiei Nationale de Informatii sunt considerati incorporati, respectiv detasati, pe perioada studiilor sau convocarilor de pregatire."
17. Dupa articolul 16 se introduce articolul 16^1 cu urmatorul cuprins:
"Art. 16^1
(1) Candidatii declarati admisi la facultatile Academiei Nationale de Informatii vor incheia contracte de scolarizare cu Serviciul Roman de Informatii.
(2) Prin contractul de scolarizare acestia se obliga ca dupa absolvire sa lucreze minimum 10 ani in cadrul Serviciului Roman de Informatii, in functie de nevoile institutiei.
(3) In cazurile de exmatriculare, incetare a scolarizarii la cererea studentului, trecere in rezerva pentru: savarsirea de infractiuni, abateri disciplinare grave sau repetate ori incalcari ale onoarei si demnitatii militare, statuate in coduri interne de conduita, alte fapte incompatibile cu Statutul cadrelor militare si cu regulamentele militare, precum si in situatia nerespectarii angajamentului de a lucra minimum 10 ani in cadrul Serviciului Roman de Informatii, studentul sau absolventul este obligat sa restituie cheltuielile de scolarizare si intretinere.
(4) La stabilirea sumelor ce urmeaza sa fie restituite se va tine seama de timpul servit, in calitate de cadru militar in activitate, in structurile Serviciului Roman de Informatii.
(5) Prin cheltuieli de scolarizare si intretinere se intelege cheltuielile efectuate cu hranirea, echiparea, cazarea si alte drepturi asigurate studentilor pe timpul scolarizarii, suportate din bugetul Serviciului Roman de Informatii."
18. Articolul 17 va avea urmatorul cuprins:
(1) Studentii sau absolventii care din motive neimputabile lor nu isi mai pot onora contractul de scolarizare nu sunt obligati sa restituie cheltuielile de scolarizare.
(2) Studentilor Academiei Nationale de Informatii care au absolvit anul I de studii li se recunoaste stagiul militar satisfacut."
Hotararea Guvernului nr. 206/1995, publicata in Monitorul Oficial al Romaniei, Partea I, nr. 67 din 12 aprilie 1995, cu modificarile si completarile aduse prin prezenta hotarare, va fi republicata in Monitorul Oficial al Romaniei, Partea I, dandu-se articolelor o noua numerotare.
COMENTARII la Hotărârea 952/2000
Momentan nu exista niciun comentariu la Hotărârea 952 din 2000
Alte acte pe aceeaşi temă cu Hotărârea 952/2000
Hotărârea 206 1995
privind reorganizarea Institutului Superior de Informatii in Institutul National de Informatii, in subordinea Serviciului Roman de Informatii